o
Tapaat ihmisiä, jotka kuolivat oikeasti ja menivät taivaaseen.
Hämmästyt heidän omin silmin todistamaansa opastettua retkeä.
Eräs mies vietiin yliluonnollisesti Valkoiseen taloon.
Hän näki salaisen kokouksen. Ohjelmamme tässä jaksossa.
Voiko muinaisiin yliluonnollisiin salaisuuksiin löytyä selitys?
Onko enkeleitä olemassa? Onko elämää kuoleman jälkeen?
Ovatko parantumisihmeet todellisia?
Voitko saada yliluonnollista apua toisesta ulottuvuudesta?
Onko tulevaisuus kirjoitettu ennalta?
Sid Roth on tutkinut 30 vuotta yliluonnollisen outoa maailmaa.
Tule Sidin mukaan 'Yliluonnollista!' -sarjan tässä jaksossa.
Hei, tässä Sid Roth.
Tervetuloa maailmaani, jossa yliluonnollinen on luonnollista.
Olen tutkinut yliluonnollista viimeiset 35 vuotta.
Näiltä 35 vuodelta olen valinnut parhaat 10 vierastani.
Intohimoni on varustaa sinut elämään yliluonnollisessa.
Se on minusta normaalia, Jumalan valtakunnassa se on normaalia.
Ei tämän maailman mukaan. Se, mitä saat nähdä, kantaa tuota voitelua,
että voit elää yliluonnollisessa.
Se avaa hengelliset silmäsi, että
voit nähdä näkymättömään maailmaan. Alat tietää asioita tulevaisuudesta.
Saat rukoilla sairaiden puolesta ja nähdä heidän paranevan.
Saat nähdä taivaallisia näkyjä ja unia. Olisipa minulla ollut nämä
opasteet, kun olin vasta uskoon- tullut messiaaninen juutalainen.
Vieraani Earthquake Kelley sai nimen 'maanjäristys' nyrkkeilijänä.
Kun hän iskee sinua, sinua iskee 'maanjäristys'.
Hänestä piti tulla woodoo-ylipappi Haitin kansalle.
Hän kirjaimellisesti kuoli huumeiden yliannnoksesta ja meni helvettiin.
Vuosia myöhemmin hän kuoli jälleen, ja meni taivaaseen.
Taivaassa ollessaan hänen poikansa, joka oli ammuttu, sanoi hänelle,
että hänellä oli erityinen tehtävä maan päällä. Sitten hän palasi.
Katsotaanpa Earthquakea.
Näin enkelin, paljon minua pitemmän. Hän käski kulkea ympäriinsä.
Kaikki mitä näin oli kaunista. Mihin katse osuikin, se oli kaunista.
Oli kukkia, joita en ollut koskaan nähnyt.
Kaikki näytti ylistävän Jumalaa.
Katsoin ruohoa, ja se oli hyvin hoidettua.
Jokaisessa ruohossa oli jalokiviä.
Kaikki oli vain niin kovin kaunista.
Värit ovat siellä erilaisia kuin mitkään värit täällä.
Maisema - voi veljet, se on niin kaunista.
Kävelin virran rantaa. Se tuli suuresta, kultaisesta palatsista.
Vesi oli kuin nestemäisiä jalokiviä. Se liikkui, viran vesi aaltoili.
Sitten kuulin ääntä, uskon että se oli enkeleiden laulua.
Ne lauloivat paljon paremmin kuin mikään kuoro, jota olen kuullut.
Mikään maailmassa ei vetänyt vertoja sille, mitä näin ja kuulin.
Koen melkein kuin eläisit jälleen sitä mitä kerrot, Earthquake.
Näin on. - Melkein kuin olisit eri maailmassa kun puhut tästä.
Aivan oikein. Tulee koti-ikävä. - Johtuuko se virrasta? - Kyllä.
Tuo virta tuli esiin suuresta, kultaisesta palatsista.
Se näytti liikkuvan. Kaikki toimi yhdessä.
Ruoho huojui, virta liikkui ja enkelikuoro lauloi.
Ja puut olivat suuria. Nuo puut olivat valtavia.
Näytti kuin ne olisivat kumartaneet ja ylistäneet Jumalaa.
Siellä ei ollut muuten lainkaan varjoja. Meistä ei tule varjoa,
koska valo tulee joka suunnasta. Se on säteilevän kaunista.
Ihmeellinen, ihmeellinen paikka.
Sinä tapasit erään ihmisen. Kerro siitä.
Kävelin virran rantaa katsellen, yrittäen löytää tuntemiani pyhiä,
joiden hautajaisissa olin ollut. Näin heitä, ja he näkivät minut.
Etsin erästä hyvin tärkeää ihmistä, poikaani Scottia ja näin hänet.
Hänkin näki minut. Sanoin: "Scott, sinäkö se olet!
Kuinka pääsen virran poikki luoksesi?"
Oli kuin virta olisi erottanut teidät toisistanne?
Kyllä - minä toisella puolella ja hän toisella.
Halusin mennä ja halata häntä, mutta hän sanoi
etten voi tulla, että minun pitäisi palata takaisin.
"Olet tehnyt lupauksen Jumalalle ja sinun pitää täyttää tehtäväsi."
Sanoin haluavani mennä hänen luokseen. En halunnut palata
maahan, halusin jäädä tuohon paikkaan. Hän sanoi:
"Isä, aikasi ei ole vielä tullut. Sinun pitää mennä takaisin."
Etsin venettä, jotakin päästäkseni yli. En halunnut enää palata tänne.
Se paikka oli mahtava. Ei ollut päänsärkyä. Sid, minulla oli ollut
todella paha päänsärky, nyt ei mitään kipua.
Miltä sinusta tuntui taivaassa?
Voi pojat! Yritä nyt sitten kuvata sitä! Tunnet Jumalan läsnäolon
kaikkialla. Siellä on valtavasti rakkautta joka paikassa.
Kaikkialla mihin menet, Jumalan rakkaus syleilee sinua.
En ole tavannut ketään, jolla olisi sellainen kokemus kuin sinulla,
vaikka he rakastivat perhettään ja halusivat tulla - he kaipasivat
perhettään. Halu jäädä sinne on hyvin vahva. Sinullekin kävi niin?
Kyllä. Minulla oli usko Jumalaan että perheeni oli hyvissä käsissä.
Tiesin sen. Vaimoni oli pelastunut ja rakasti Jeesusta, ja kaikki muu.
Näkisin hänet siellä, mutta halusin jäädä, koska nautin siitä kovasti.
Kaivata perhettään ei ole siellä samaa kuin täällä. Se on erilaista.
Siellä mielesi on aivan erilainen. Siellä ei ole surua.
Kaipuu ei ole siellä surullista.
Tiedät olevasi Jumalan käsissä, koska Jumalan tunnet rakkauden.
"Rakastan heitä, he ovat minun kädessäni." Se on aivan upeaa.
Mitä poikasi sanoikaan sinulle?
Hän sanoi että minun pitää palata takaisin ja kysyi, muistinko
keskustelumme, jossa lupasin viedä työni päätökseen. Hän sanoi etten
voisi mennä hänen luokseen, vaan minun piti viedä työni loppuun.
Oli ihmisiä, joiden piti kuulla, mitä minulla oli sanottavaa.
Tapahtui juuri niin kuin hän sanoi.
Selvä. Mutta sait ohjeita siitä, mitä sinun piti puhua maan päällä.
Kerro, mitä ohjeita sait, ja niistä lapsista, jotka näit taivaassa.
Teen sen ilolla.
Näkymätön käsi veti minua pois poikani luota.
Näin ryhmän lapsia, jotka leikkivät taivaassa.
Halusin mennä leikkimään heidän kanssaan.
Sanoin: "Katsos, onpa teillä hauskaa."
Ei kipua, ei surua, ei mitään. Silloin kuulin Jumalan äänen:
"Ihmettelet keitä nuo lapset ovat?"
En sanonut sitä ääneen. Hän luki ajatukseni.
Raamattu sanoo, että Hän antaa meille yli ymmärryksemme.
Jumala siis luki ajatukseni. Kysyin keitä nuo lapset olivat.
Hän sanoi: "Lapsista jotkut ovat kuolleet sodissa ympäri maailmaa,
jotkut on murhattu, jotkut kuolivat muuten ja niin edespäin.
Nyt he ovat minun kanssani."
Kuvittelisin, että monet murhattiin abortin kautta.
He olivat seuraavassa ryhmässä. Hän näytti minulle 3 ryhmää lapsia.
Ymmärrän. Mikä oli toinen ryhmä?
Toinen ryhmä leikki siinä. Hän kysyi, näinkö nämä lapset.
Hän sanoi: "Minulla oli heille päämäärä, jotain, jonka he voisivat
tehdä minulle valtakunnassani. Heidät abortoitiin ihmisten kovan
sydämen ja sairauden takia, ja lähetettiin takaisin.
Silloin Hänen äänensä alkoi muuttua.
Palaamme kohta ohjelmaan 'Yliluonnollista!'
Kun juutalaiset ja kristityt yhdistyvät Jeesus Messiaassa,
saamme kokea ennennäkemätöntä Jumalan toimintaa.
"Hän itse on meidän rauhamme,
Hän, joka teki juutalaiset ja pakanat yhdeksi
ja purki erottavan väliseinän."
Hänen suunnitelmansa oli luoda itsensä kautta yksi uusi ihminen.
Yksi uusi ihminen.
Palaamme nyt ohjelmaan 'Yliluonnollista!'
Hei, tässä Sid Roth. Olen tutkinut yliluonnollista yli 35 vuotta.
Saat kohta nähdä kaikkein parasta voidaksesi elää yliluonnollisessa.
Haluan että tapaat ystäväni Jason Westerfieldin. Nuorena hän alkoi
saada päivittäin yliluonnollisia kokemuksia. Hänet vietiin oikeasti
Pentagoniin ja Valkoiseen taloon, missä hän näki salaisia kohtaamisia.
Hän luki uutisista, mitä tapahtui sen jälkeen, kun hän oli nähnyt
sen Valkoisessa talossa. Tämä mies on saanut yliluonnollista viisautta
40 minuutin ajan. Hän tuntee taloudellisen tulevaisuuden.
Hän tietää energiavallankumouksesta, joka muuttaa koko öljyteollisuuden.
Katsotaanpa nyt tätä.
Kerran rukoillessani Herra vei minut hengessä paikkaan, jossa usein
istun. Siellä on liiketoimintaa ja hallitusasioita. Herra vie minut
sinne näkemään mitä tapahtuu, siksi että voisin rukoilla.
Kun vanhurskaus hallitsee, kansa saa siunauksen.
Tapaamisessa aikaisin aamulla istui mies, en muistanut oikein kuka.
Seuraava, joka tuli sisään, oli presidentti George Bush.
Hän puhui tullessaan Alan Greenspanille tarjoten tälle
uutta kautta USA:n keskuspankin johtajana ja taloutemme valvojana.
Palattuani kerroin ihmisille, että Alan Greenspan valittaisiin
uudelleen taloutemme valvojaksi. Pari kuukautta sen jälkeen
otsikoissa oli että Bush tarjosi Alan Greenspanille tuon aseman.
Voit vaikuttaa rukouksella myös tuuliin. Kerro siitä.
Jumala on koko luomakunnan Herra ..
Teit sen minun kanssani eilen. Muistatko? Kysyit, tunsinko
tuulen, ja äkkiä tunsin tuulen puhaltavan kasvoilleni.
Hän on taivaan Herra, ja vaikuttaa ilmapiiriin ja myös säähän.
Jumala hallitsee ja kontrolloi kaikkia niitä.
Hän sanoo tekevänsä enkelinsä tuuliksi. Joskus kun Valtakunnan
todellisuus tulee yliluonnollisesta luonnolliseen, on paljon enkelien
toimintaa. Kun se alkaa, alkaa monesti tuulla.
Olin joku vuosi sitten Kalifornian Santa Nellassa. Herra sanoi, että
tuulisi ennätysmäisen kovaa enkelien toiminnan vuoksi, ja tapahtuisi
useita ihmeitä. En koskenut ketään. Lausuin Pyhän Hengen tervetulleeksi.
Herran Henki teki kaikenlaisia ihmeitä ihmisille.
Silmät saivat näkönsä, kasvaimet liukenivat. Sellainen auktoriteetti
tuli paikallisen sairaalan ihmisiin, että nämä alkoivat parantua siellä
ja tulivat kokoukseen, jossa heillä oli läheisiä ihmisiä. Ulkona kuului,
kuinka tuuli puhalsi nurin roska- pönttöjä.
Menin huoneeseeni koettaen pysyä pystyssä kovassa tuulessa.
Seuraavan päivän lehdessä oli Santa Nellan ennätyskovasta tuulesta.
Muuten, samalla kun tuo tuuli osui minuun, minä katsoin sinua.
Käskit minun katsoa sinua. Selitä. En oikein ymmärrä mitä tapahtui,
mutta katsoin sinua ja äkkiä sinä muutuit melkeinpä valoksi, ja
vain hävisit silmieni edestä. Mitä silloin tapahtui?
Sana sanoo, että olemme maailman valo, ja että Jumala on valo.
Kun vaellamme todella Hengellä täyttyneinä ...
Sinä rukoilit, että voisin nähdä hengessä?
Kyllä. Alamme nähdä asiat hengessä. Myös elämämme alkaa heijastaa sitä.
Joskus alkaa tuulla ja ylläsi on voitelu, niin että kävellessäsi
ulkona ihmiset parantuvat lähelläsi. He saavat kokemuksia hengessä.
He saavat enemmän toivoa ja näkyä elämäänsä, ihmeparanemisia....
Jason, sait 40 minuuttia tietoa, mitä Jumala tekisi taloudessa.
Haluaisin kuulla hiukan siitä.
Söin aamiaista vaimoni kanssa enkä kokenut itseäni kovin hengelliseksi.
Sain avoimen näyn, joka kesti 40 - 45 minuuttia.
Herra näytti minulle tulevaa energiavallankumousta.
Aivan kuten oli teollinen aikakausi,
uusi aika tullaan tuntemaan energia-aikana ja -vallankumouksena.
Hän näytti minulle, että menemme hydrogeenipohjaiseen talouteen.
Kun se alkaa tapahtua, tapahtuu erilaisia geopoliittisia muutoksia.
Silloin nousee suuri ihmisoikeusliike.
Näin muuntimia, joiden avulla kaikki kansat voivat muuntaa energiaa
tarpeeksi omiin tarpeisiinsa. Siksi maailma ei ole enää riippuvainen
öljystä. Saamme nähdä globaalin vallan siirtymän alkavan tapahtua.
Annettiinko sinun ymmärtää, miksi USA:n talous näyttää menevän alas?
Tiedän, ettei Jumala ole vihainen USA:lle. Hän rakastaa sitä.
Hän on kaikkien kansojen Isä.
Ajattele Jumalan katsovan kansoja kuin lapsiaan. Kansa, joka on Hänen
kanssaan liitossa ja elää Hänen tahdossaan, voi alkaa alhaalta,
kun Jumala alkaa kouluttaa sitä. On kansoja, jotka alkavat nyt tulla
esiin ja menestyä paremmin kuin ennen. Niinpä ne haukkaavat hiukan
'Amerikan kakkua' niin sanoakseni. Jumala ei siis ole vihainen USA:lle,
vaan toiset kansat alkavat menestyä näillä uusilla markkinoilla jotka
näemme. Toiset markkinat nousevat ja USA:n markkinat ovat alamäessä.
Olemme Valtakunnan kansalaisia globaalisti. Voit alkaa sijoittaa
Australiaan, Brasiliaan, Ukrainaan, Kiinaan tai Intiaan.
Ukrainaan, miksi? - Ukraina on leipäkori, joka tuottaa
paljon ruokaa. Se voi tuottaa ruokaa suurelle osalle maailmaa.
Raamattu puhuu, että viljan hinta nousee korkealle lopun aikana.
Näetkö ruuan ja kulutushyödykkeet sellaisina, johon Jumala tahtoo
uskovien sijoittavan?
Sen perusteella, mitä Herra näytti minulle viimeisen 2 vuoden aikana,
tapahtuu valtava muutos. Dollari menettää arvoaan, koska muiden
maiden taloudet nousevat. Jos alamme sijoittaa toisiin valuuttoihin,
sijoitamme rahamme oikein emmekä varastoi niitä.
Saamme nähdä sijoitusten alkavan moninkertaistua.
Puhuin muista hyödykkeistä. Muutos saa epävarmuuden lisääntymään.
Ihmiset eivät sijoita peloissaan, tai muuttavat sijoituksen kohdetta.
Neuvon tarkkaamaan kultaa, öljyä ja arvometalleja sekä hyödykkeitä.
Ne nousevat uuteen arvoon, ja näemme sen tapahtuvan jo nyt.
Palaamme kohta ohjelmaan 'Yliluonnollista!'
Kun juutalainen hengellinen DNA yhtyy uuden liiton kristityn DNA:han
seurauksena on Paavalin sanoin "elämä kuolleista" (Rm. 11:5).
Juutalaisesta ja pakanasta tulee uusi ihminen Jeesuksessa.
Kun juutalaiset ja kristityt yhdistyvät Jeesus Messiaassa,
saamme kokea ennennäkemätöntä Jumalan toimintaa.
Jos haluat kokea Jumalan Hengen, rakkauden ja voiman vuodatuksen,
tutustu ohjelman kotisivuihin ja opi lisää yhdestä uudesta ihmisestä.
Palaamme nyt ohjelmaan 'Yliluonnollista!'
Gary Woods oli autokolarissa, pahassa kolarissa. Hän kuoli.
Hänellä oli ihmeellinen opastettu retki taivaassa.
Hän näki huoneen, jossa oli kehon osia. Ikävää, ettei lahjoja käytetä.
Katsotaan mitä tapahtui 23.12.1966, Kun Gary oli tuossa kolarissa.
Ajoin kotiin, ja pikkusiskoni oli mukanani. Olimme menossa viettämään
joulua perheemme kanssa. Siskoni lauloi joululaulua.
Kuuntelin kaunista laulua, kun äkkiä hän päästi vertahyytävän kirkaisun.
Käännyin katsomaan, mistä oli kyse ja törmäsin 10 tonnin rekan kylkeen.
Rekka oli pysäköitynä moottoritien sivuun tuona iltana.
Kaupunki, jossa olimme oli keskellä öljykenttää, öljyn kyllästämää.
Sisko näki rekan puskurin ja koitti varoittaa, mutta liian myöhään.
Tuntui kuin tiiliseinä olisi tullut vastaan.
Autoni meni aivan haitariksi. Muistan nousseeni ruumiistani,
kuolema ei tuottanut kipua. Koin ensi kipua, kuin räjähdyksen,
terävän kivun kaikkialla kasvoissa. Sitten vapauduin kaikesta kivusta.
Oli kuin olisin ottanut vaatteet pois ja pannut ne syrjään.
Minut imaisi ylös todella suuri, pyörivä tunnelinmuotoinen pilvi.
Todella kirkas valo - ei kuitenkaan sellainen kuin studiovalot täällä -
vaan hyvin levollinen valo ympäröi minut ja aloin nousta ylöspäin.
Sitten kuljin pitkin polkua, kuin lentokentän käytävää pitkin.
Äkkiä kuulin laulua. Opiskelin yliopistossa musiikkia, kun
onnettomuus sattui. Kun olin lukiossa, voitin laulukilpailuja.
Tiedät siis - minä en - milloin lauletaan hyvin ja milloin ei.
Ehdottomasti. Se oli mahtavinta laulua, mitä olen kuullut.
Enkelit lauloivat "Teurastettu Karitsa on arvollinen saamaan
kunnian ja vallan, viisaus ja herruus olkoot Hänen ikuisesti, aamen."
Et ole kuullut mitään, ennen kuin kuulet miljardien enkelien alkavan
palvoa ja ylistää Jumalaa.
Oletko kuullut maan päällä mitään lähelläkään sitä?
Ehdottomasti en. Joskus pääsemme joissakin seurakunnissa palvonnan
palvonnan ilmapiiriin, mutta ei koskaan siihen suuruuteen,
jonka kuulin, kun olin kirkkaudessa.
Muistan, kuinka tuo pilvi aukesi. Näin valtavan kultaisen satelliitin
avaruudessa. Mahtavin ajatus, joka voi täyttää ihmisen mieleni,
on taivas, ja kuinka päästä sinne. Kiitos Jumalalle, meidän ei tarvitse
hapuilla pimeässä, vaan Jumala on antanut meille Sanansa valoksi.
Muistan katsoneeni tuon kaupungin perustusta, kokonaan jalokiviä.
Jokainen perustus, niitä oli 12, oli erilaista peruskiveä.
Muistan lukeneeni apostolien nimet kaiverrettuina noihin jalokiviin.
Se kuulostaa minusta Raamatun tekstiltä.
Aivan. Se löytyy Ilmestyskirjasta. Sitten näin helmestä tehdyt portit.
Raamatusta näemme kaupungin mitat. Kanssani toiminut tutkija sanoi, että
kaupungin tilavuus oli yli 4 miljardia kuutiokilometriä.
Siihen mahtuu 780000 kerrosta ja mukavasti 100 miljardia ihmistä.
Enemmän ihmisiä, kuin koskaan on elänyt maapallolla yhdellä kertaa.
Jeesus sanoi: "Minun isäni kodissa on monta asuinsijaa. Jos ei niin
olisi, sanoisinko, että menen valmistamaan teille sijaa?"
En halua kiirehtiä, mutta näitkö oman asuntosi?
Minä näin oman asuntoni. - Miltä se näytti?
Se näytti kuin siirtomaakodilta. Näin aidan ja hienot marmoripylväät.
Menin sinne sisään. Ystäväni, joka oli kuollut aikaisemmin, vei minut
taivaassa esittelykierrokselle. - Hän oli se, jonka pää leikattiin?
Tunsin hänet heti. - Ilman päätäkö? Nyt hänellä oli pää ja tunsin hänet
aivan samanlaisena kuin maan päällä.
Olipa hienoa, kun Jumala lähetti hänet ottamaan sinut vastaan.
Olen saanut tietää, että kun käy taivaassa, Jumala lähettää ihmisen,
opastamaaan sinua. Hän voi olla äitisi tai kuollut läheisesi.
Jumalalla on joku, joka tutustuttaa sinut taivaaseen.
Halasitko häntä?
Kuulin hänen äänensä ja sitten syleilimme. Juttelimme hiukan.
Hän sanoi olevan monta asiaa, jotka piti kertoa minulle.
Sitten hän vei minut kierrokselle. Pääsin katsomaan asuntoani.
Menin sisään, ja siellä oli 3 maaliämpäriä olohuoneessa.
Hän kastoi kätensä maaliin ja pyyhki seinään.
Siihen tuli kaunis kukkakuvio. Jos tuntee minut ja luontoni -
otin yhden ämpärin ja heitin koko sen sisällön seinälle.
Koko huone tuli täyteen sen tuoksua. Se tuoksui ruusuilta.
Hän sanoi, etten saisi asuntoani, vielä, minun pitäisi palata maahan.
Silloin läksin ulos ja kävelin katua, joka oli puhdasta kultaa.
Se oli läpinäkyvää ja voi nähdä... - Onko kulta läpinäkyvää?
Kulta on läpinäkyvää. Korukauppias voi kertoa, että kullassa on kuonaa.
Kun tuo kuona poistetaan, kulta ei ole keltaista.
Gary, tämä innostaa minua. Menit kirjastoon. Kerro siitä.
Siellä oli kaikenlaisia kirjoja. Kun joku vastaanotti Jeesuksen
Vapahtajana ja Herrana maailmassa, enkeli ottaa rievun ja pyyhkii pois
kaikki rikkomukset ja teot, jotka tuo ihminen on eläessään tehnyt.
Heidän nimensä kirjoitetaan Karitsan elämän kirjaan.
Näitkö todella tämän tapahtuvan?
Kyllä. Näin, kuinka ihminen otti maailmassa vastaan Jeesuksen.
Näin enkelin saavan siitä tiedon ja pyyhkivän pois synnit.
Sen täytyy olla sinulle hyvin todellista.
Se oli hyvin todellista. Näin oman nimeni Karitsan elämän kirjassa.
Näin kirjoja rukouspyyntöineen, kirjoja hengellisestä kasvusta.
Siellä pannaan merkille, kasvammeko vai katselemmeko saippuaoopperoita?
Juuri näin. Ja olemmeko voittaneet sieluja....
Ensi viikolla ohjelmassamme:
Kun vieraani rukoilee, ihmiset paranevat.
Mutta aivan käsittämätöntä on, että kun Raamattu pantiin röntgeniin,
josta ilmeni Crohnin tauti, itse röntgen muuttui yliluonnollisesti.
Crohnin tauti hävisi samassa röngenkuvassa.
Suomennos: Matti Nevalainen